
Zagreb, 19. lipnja 2020. 


POSTUPAK KOD POJAVE BOLESTI U GOSTA U TURISTIČKOM SMJEŠTAJNOM OBJEKTU U VRIJEME 


PANDEMIJE COVID-19 


1. Nužni preduvjeti: 





Jedinice lokalne samouprave, lokalni stožeri civilne zaštite, domovi zdravlja i hotelsko 
turistički kompleksi većih hotelsko turističkih društava definirati će dodatne pružatelje 
zdravstvene zaštite za goste turističkih smještajnih objekata prvenstveno kroz organizaciju 
turističkih ordinacija odnosno ordinacija koje će biti nadležne za pojedine smještajne objekte. 
Na područjima koja prihvaćaju turiste lokalni stožeri civilne zaštite i domovi zdravlja osigurati 
će kapacitete za pravovremenu dijagnostiku COVID-19. 

Lokalni stožeri civilne zaštite i domovi zdravlja osigurati će mogućnost uzimanja briseva kod 
sumnji na COVID-19 u nadležnim ambulantama ili potencijalno prilikom kućnh posjeta 
gostima u smještajnim objektima. 

Lokalni stožeri civilne zaštite, domovi zdravlja i hitna medicinska služba osigurati će prijevoz 
do liječnika primarne zdravstvene zaštite i do bolnice za oboljele goste. 

Regionalni i lokalni stožeri civilne zaštite i jedinice regionalne i lokalne samouprave osigurati 
će organiziranu izolaciju za oboljele od COVID-19 čija klinička slika ne zahtijeva hospitalizaciju 
i organiziranu karantenu/samoizolaciju za zdrave kontakte oboljelih koji moraju biti u 
karanteni/samoizolaciji. 

Na mrežnim stranicama općina, gradova i županija, te njihovih turističkih zajednica objaviti 
kontakt = podatke = (telefonske brojeve) i radno vrijeme nadležnih liječničkih 
ordinacija/fambulanti koje skrbe o turistima, na hrvatskom jeziku, engleskom i jezicima 
turista koji najviše posjećuju ta odredišta. 


2. Kod postavljanja sumnje na zaraznu bolest COVID-19 u posjetitelja smještajnog objekta, vrijedi 
sljedeće: 





Odgovorna osoba odnosno osoba koju on ovlasti u smještajnom objektu obavještava o 
bolesti gosta liječnika u ugovornoj ambulanti ili liječnika u turističkoj ambulanti (u daljnjem 
tekstu: nadležni liječnik) radi obavljanja pregleda. 

virusom SARS-CoV-2 odgovorna osoba smještajnog objekta zamoli gosta da ostane u 
smještajnoj jedinici sa zatvorenim vratima te osigura bolesnom gostu medicinsku (kiruršku) 
masku i papirnate maramice u dovoljnoj količini te uputi gosta da ne izlazi iz sobe sve do 
liječničkog pregleda (dolazak liječnika u kućnu posjetu ili organizirani prijevoz bolesnog gosta 
do liječničke ordinacije) i dobivanja daljnjih uputa. 

Nadležni liječnik pregledom bolesnika utvrđuje jesu li zadovoljeni kriteriji postavljanja sumnje 
na COVID-19 i ovisno nadalje o kliničkom stanju gosta određuje potrebu za pozivanjem 
epidemiologa. 

Pri postavljanju sumnje na COVID-19, uzima se ili organizira uzimanje brisa radi 
pravovremene dijagnostike COVID-19 infekcije i određuje se bolesnom gostu i njegovim 
bliskim kontaktima izolacija u smještajnim jedinicama do prispijeća rezultata testiranja. 
Zaposlenici smještajnog objekta odnosno pružatelji usluga smještaja u domaćinstvu ne ulaze 
u sobu u kojoj je osoba pod sumnjom na COVID-19 i sobe u kojoj su njezini bliski kontakti, a 
goste se obavijesti da se zamjena posteljine kao i čišćenje sobe neće odvijati u uobičajenim 
razmacima i na uobičajeni način. Svaki takav gost mora sam održavati čistoću sobe/prostora 
u kojem boravi sa sredstvima koja će smještajni objekt ustupiti na raspolaganje. Usluživanje 
obroka odvijati će se dostavom u sobu, a gosti koji nemaju polupansionski ili puni pansionski 
smještaj kupovati (naručivati) će obroke iz smještajnog restorana radi kontrole ulazaka i 
izlazaka u smještajni objekt/sobu uz dostavu obroka do pred vrata sobe/apartmana. U 
manjim ili apartmanskim smještajnim objektima će vlasnik ili odgovorna osoba za smještaj 
organizirat dostavu hrane i ostalih potrepština za gosta do vrata sobe te kontaktirati s 
nadležnom zdravstvenom službom. 

Ako postoji potreba kontakta s bolesnim gostom za vrijeme čekanja na rezultate testiranja na 
COVID-19, određuje se jedna osobu koja će se baviti tim gostom uz obvezno nošenje zaštitne 
medicinske maske i rukavica te održavanje fizičke udaljenosti od bolesnika. 

Maske, rukavice i slična zaštitna oprema treba odmah nakon korištenja biti bačena u kantu za 
otpatke s poklopcem u koju su uložene dvije plastične vrećice za otpad. Nakon bacanja 
zaštitne opreme u smeće, djelatnici trebaju oprati ruke sapunom i vodom ili ih dezinficirati. 
Gosti koji su dio iste grupe ili iste obitelji s oboljelim također moraju ostati u svojim sobama 
dok se ne uspostavi kontakt s nadležnim liječnikom te do prispjeća nalaza ako liječnik postavi 
sumnju na COVID-19. 

Ako liječnik utvrdi da gost nije inficiran COVID-19 određuje mu terapiju za njegovo stanje, 
samoizolacija se ukida gostu i njegovim bliskim kontaktima i gost se može slobodno kretati po 
objektu koliko to dopušta njegovo zdravlje i zaštita zdravlja ostalih gostiju turističkog objekta. 


3. U slučaju potvrde zarazne bolesti COVID-19 kod gosta, vrijedi sljedeće: 





Gosta kojemu je COVID-19 potvrđen i njegovo zdravstveno stanje zahtjeva hospitalizaciju, 
transportira se u zdravstvenu ustanovu sukladno uputi liječnika a ovisno o težini bolesti, 
korištenjem osobnog vozila, organiziranog transporta ili sanitetskim prijevozom. . U slučaju 
nagle pojave teških, po život ugrožavajućih simptoma poziva se hitna medicinska služba. 
Transport javnim prijevozom NIJE DOZVOLJEN. 

U dogovoru s nadležnim liječnikom, domaćim gostima kod kojih je potvrđena bolest COVID- 
19 s blagim simptomima ili koji nemaju simptome bolesti, preporučljivo je da se upute se u 
izolaciju u vlastitom smještaju (kod kuće), vlastitim prijevozom i bez korištenja javnog 

prijevoza, ako je to moguće. U tom slučaju daljnju skrb o oboljelom vodi njihov izabrani 
liječnik ili nadležni liječnik prema mjestu izolacije (u konzultaciji s nadležnim epidemiologom). 
Domaći gosti koji su kontakt s oboljelim idu kući u samoizolaciju o čemu dalje skrbi njihov 
izabrani liječnik (u konzultaciji s nadležnim epidemiologom). 

Strani gost s potvrđenom COVID-19 bolešću čije zdravstveno stanje ne = zahtijeva 
hospitalizciju i domaći gost s potvrđenom COVID-19 infekcijom koji nema uvjete za izolaciju 
kod kuće treba se smjestiti u organizirani smještaj za izolaciju u zajednici, koji je predviđen za 
takve potrebe od strane lokalne samouprave, na način da se gosti premještaju u unaprijed 
pripremljeni objekt prikladan za boravak u izolaciji (objekti određeni i opremljeni od lokalnog 
Kriznog stožera ili lokalne samouprave mogu biti apartmani, kuće, mobilne kućice, 
dormitoriji, itd) o čemu dalje skrbi nadležni liječnik za smještajni objekt (u konzultaciji s 
nadležnim epidemiologom). Isto vrijedi i za goste koji su bliski kontakti oboljeloga, a kojima je 
potrebno organizirati karantenu/samoizolaciju. 

Strani gosti kojima je potvrđena COVID-19 bolest i strani gosti bliski kontakti oboljeloga od 
COVID-19 mogu se prije isteka izolacije oboljeloga, odnosno karantene/samoizolacije za 
zdrave bliske kontakte, vratiti u svoje države nakon konzultacije s javnozdravstvenim vlastima 
njihove zemlje porijekla putem IHR sustava (međunarodni zdravstveni propisi) i dogovora o 
načinu i financiranju njihova transporta u matične zemlje. 

Zaposlenik odnosno osoba u domaćinstvu u kojemu se pruža usluga smještaja kojemu je 
potvrđen COVID-19, moraju biti podvrgnuti bolničkom liječenju ili izolaciji u vlastitom domu 
ili organiziranoj izolacijskoj jedinici, ovisno o težini bolesti. 

Zaposlenik odnosno osoba u domaćinstvu u kojemu se pruža usluga smještaja koji su bili u 
bliskom kontaktu s osobom kojoj je potvrđen COVID-19, moraju biti podvrgnut izolaciji u 
domu ili organiziranoj izolacijskoj jedinici za zdrave kontake oboljelih od COVID-19. 


NE TEJNDONE 


karantenu/samoizolaciju. 


